काठमाडौं । नेकपा माओवादी केन्द्रका नेता एवम् सांसद भक्तिप्रसाद पाण्डेको ६२ वर्षको उमेरमा आज निधन भएको छ ।
विगत एक वर्षदेखि अर्बुद रोगबाट पीडित पाण्डेको नेपाल क्यान्सर अस्पताल हरिसिद्धि, ललितपुरमा आज बिहान निधन भएको हो ।
पाण्डेको पार्थिव शरीरलाई श्रद्धाञ्जलिका लागि भोलि मङ्गलबार बिहान ९ देखि ११ बजेसम्म नेकपा माओवादी केन्द्रको पार्टी कार्यालय पेरिसडाँडामा राखिनेछ ।
माओवादीभित्र चाचा उपनामले चिनिने पाण्डेले माओवादीको सशस्त्र सङ्घर्षको आपूर्ति विभागको पहिले केन्द्रीय सदस्य र पछि इञ्चार्ज भएर महत्वपूर्ण भूमिका निर्वाह गरेका थिए।
युद्धका क्रममा पाण्डेले निकै जोखिम मोलेर भारत र अन्य मुलुकबाट पार्टीका लागि स्याटलाइट फोन, हातहतियार, गोलीगट्ठा र अन्य युद्ध सामग्री भित्र्याउनुभएको थियो । पाण्डे सानैदेखि विद्रोही स्वभावका हुनुहुन्थ्यो र त्यही विद्रोही स्वाभावकै कारण उहाँ १८ वर्षकै उमेरमा २०२९ सालमा अर्घाखाँचीमा भएको चर्चित हरेबर्रे आर्थिक एक्सनको सैनिक कमाण्डर बनेका थिए ।
नेकपा पुष्पलाल समूह, नेकपा माले हुँदै २०४० सालमा मोहनविक्रम सिंहको मसालमा प्रवेश गरेका पाण्डेले १४ वर्ष काम गरेर मसाल छोडे ।
नेकपा मसालले माओवादी जनयुद्धको चर्को विरोध गरेपछि दीनानाथ शर्माको नेतृत्वमा विद्रोह गरेर पार्टी गठन गरी तत्कालीन नेकपा माओवादीसँग उनले एकता गरे । पार्टीभित्र चर्को अन्तरविरोध हुँदा पनि पुष्पकमल दाहाल र बाबुराम भट्टराई दुवैले अत्यन्तै विश्वास गर्ने थोरैमध्येको एउटा पात्र थिए । पार्टीभित्र उनको छवि सधैँ इमान्दार, निडर र क्रान्तिकारी योद्धाका रुपमा रहेको थियो ।
पाण्डेका एक छोरा, दुई छोरी छन् । विसं २०६४ को संविधानसभा निर्वाचनमा रुपन्देही क्षेत्र नं ४ बाट प्रतिस्पर्धा र झिनो मतले पराजित सांसद पाण्डे २०७० मा संविधान सभामा एनेकपा माओवादीको तर्फबाट समानुपातिक तर्फबाट सांसद बनेका हुन् । हाल व्यवस्थापिका–संसद्मा नेकपा माओवादी केन्द्रको तर्फबाट सदस्य रहेका पाण्डेको पुस्तक ‘आत्मकथा’ (प्रकाशोन्मुख) रहेको छ ।
काठमाडौँ, नक्कली भ्याट बिल देखाएर मुलुकलाई ठगी गर्ने व्यापारीमाथि कारबाही नभएकाले यो सम्बन्धी पूर्ण सूची […]
काठमाडौं । जेठ-सुन काण्डमा एसएसपी श्याम खत्री एकाएक भुमिगत भएका थिए । सरकारबाट गठित समितिले छनविन अझ कसिलो […]
काठमाडौं । नेपाल कम्युनिस्ट पार्टी (नेकपा)मा केन्द्रीय कमिटीभन्दा तलका कमिटीहरूमा दुईजना मात्र पदाधिकारी […]
असार १९ । काठमाडौँ,साताको नेप्से परिसूचक पहिलो दिनको तुलनामा ०.९६ अङ्कले बढेर अन्तिम दिन ९३८.९६ अङ्कमा […]
काठमाडौं । चिकित्सा शिक्षा सुधारको माग गर्दै अनशनरत डा. गोविन्द केसी पक्ष र सरकारबीच मंगलबारको वार्ता […]
फागुन १८ ।काठमाडौ, सरकारले केही दिन अघि घटाएको सार्वजनिक यातायातको भाडादर आजदेखि लागु गरिने भएको छ । भौतिक […]